Diari Oficial de la Generalitat Valenciana


Sumari del DOGV 3642, del 10-12-1999 (1999/9881)

Expedient número A-DAFT-12/1999. Notificació de la resolució d'expedient administratiu de desnonament per falta de títol.
-------------------------------------------------------------------------------------------------------------------------

### Dades del document

Número de DOGV
:   3642

Data del DOGV
:   10-12-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/9881


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número A-DAFT-12/1999. Notificació de la resolució d'expedient administratiu de desnonament per falta de títol. [1999/F9881]
  
En compliment del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica a les persones interessades que en l'expedient administratiu de desnonament que s'esmenta s'ha dictat la següent:
  
Resolució del director general d'Arquitectura i Habitatge d'expedient administratiu de desnonament per manca de títol.
  
Vist l'expedient de desnonament administratiu iniciat pel director d'Administració de Patrimoni de l'Institut Valencià d'Habitatge, SA, en virtut de les facultats atribuïdes per l'article 43.2 de la Llei de la Generalitat Valenciana 6/1993, de 31 de desembre, i de l'escriptura de subapoderament atorgada davant el notari de València Antonio Soto Bisquert, en data 15 de gener de 1996, al número 94 del seu protocol i inscrita en el Registre Mercantil en data 14 de febrer de 1996, i l'acta de referència de 3 de desembre de 1996, contra l'ocupant de l'habitatge que a continuació es detalla:
  
Expedient número A-DAFT-12/1999.
  
Dades de l'ocupant:
  
- Nom: José.
  
- Cognoms: Lara Martínez.
  
Dades de l'habitatge:
  
Codi de l'habitatge: 03/0802/0189.
  
Adreça: c/ Om, 27, porta 5.
  
Localitat: Elx.
  
Província: Alacant.
  
Vist que, segons consta en l'expedient instruït, l'actual ocupant ocupa un habitatge sense títol legal per a fer-ho.
  
Vist que per mitjà dels informes de la Inspecció d'Administració de Patrimoni de l'Institut Valencià d'Habitatge, SA, empresa gestora del patrimoni de promoció pública de la Generalitat Valenciana i de les dades que figuren en l'expedient, es dedueix l'ocupació sense títol legal, fet que constitueix causa de desnonament administratiu segons que estableix l'article 138 del Decret 2.114/1968, de 24 de juliol, i l'article 30 del Reial Decret 2.960/1976, de 12 de novembre.
  
Vist que, com a conseqüència del que s'ha exposat anteriorment, se li va notificar el corresponent plec de càrrecs, on es feia constar que l'interessat ocupava l'habitatge sense títol legal per a fer-ho, per això se li requeria, d'acord amb els articles 142 i 161 del Decret 2.114/1968, de 24 de juliol, i l' article 84 de la Llei 30/1992, de 26 de novembre, modificada per la Llei 4/1999, de 13 de gener, perquè en el termini de 10 dies hi formule les al·legacions i proposara les proves que considere pertinents per al seu descàrrec.
  
Vist que, com a conseqüència d'aquestes actuacions, es dictà la proposta de resolució del contracte, i s'adverteix a l'interessat la possibilitat d'utilitzar i aplicar el règim sancionador i l'execució forçosa establits en el Reial Decret 3.148/1978, el Decret 2.114/1968 i la Llei de Regim Jurídic de les Administracions Públiques i del Procediment Administratiu Comú, i es dóna coneixement d'aquestes perquè en el termini de 10 dies al·legara tot allò que considere convenient per a la seua defensa.
  
Vist que la persona interessada no ha presentat proves o formulat al·legacions que desvirtuen el que s'ha expressat anteriorment.
  
Atés que de les actuacions practicades resulta suficientment acreditat que l'actual ocupant incorre en causa legal de desnonament administratiu, per aplicació de l'article 138 del Decret 2.114/1968, de 24 de juliol.
  
Atés que el Reglament d'Habitatges de Protecció Oficial i el Reial Decret 2.960/1976 configuren com a motiu de desnonament administratiu el fet d'ocupar un habitatge sense títol legal per a això.
  
Atès que en la tramitació d'aquest expedient s'ha complit el procediment assenyalat en l'article 142 del Reglament d'Habitatges de Protecció Oficial de 24 de juliol de 1968.
  
Vistos el fets, les citades disposicions i les de general aplicació, d'acord amb la proposta de resolució de data 24 de febrer de 1999, aquesta Direcció General d'Arquitectura i Habitatge, segons les competències que li atribueix el Decret 85/1999, de 30 de juliol, del Govern Valencià, resol:
  
Primer
  
Donar per resolt l'expedient de desnonament per falta de títol respecte de l'habitatge de referència, i s'haurà de procedir seguidament al llançament de totes les persones, mobles i béns que aquestes pogueren ocupar, i requerir els interessats per a això, per mitjà d'aquesta resolució.
  
Segon
  
En el cas que no es complisca el que s'ha exposat anteriorment, es procedirà al desallotjament d'aquesta, amb la corresponent autorització judicial d'entrada, per la qual cosa l'Institut Valencià d'Habitatge, SA, realitzarà el llançament i designarà la persona que l'haurà de dur a efecte, com també sol·licitarà, si fos necessari, l'ajuda dels agents de l'autoritat.
  
Tercer
  
Aquesta Direcció General d'Arquitectura i Habitatge es reserva la possibilitat d'utilitzar el règim sancionador i d'execució forçosa establit en el Reial Decret 3.148/1978 i la resta de la legislació aplicable, fins i tot la via de constrenyiment sobre els seus béns.
  
Quart
  
La present resolució de desnonament ha sigut tramitada d'acord amb el que es disposa en la secció VI del capítol VI del Decret 2.114/1968, i de conformitat amb el que s'estipula en l'article 33, quarta del decret esmentat, no és pertinent el reintegrament, a l'adjudicatari, de la fiança o entrega inicial.
  
Cinqué
  
La present resolució no esgota la via administrativa, i contra aquesta s'hi podrà interposar un recurs d'alçada i el potestatiu de revisió, davant el director general d'Arquitectura i Habitatge o davant el conseller d'Obres Públiques, Urbanisme i Transports, competent per a resoldre'l, en el termini d'un mes comptador des de l'endemà de la data de recepció d'aquesta notificació.